b"\n_START_ARTICLE_\nCasa a Peracal\xc3\xa7\n_START_SECTION_\nDescripci\xc3\xb3\n_START_PARAGRAPH_\nGran casa situada a la petita travessia que uneix els dos \xc3\xbanics carrers que formen el nucli de Peracal\xc3\xa7, constru\xc3\xafda directament sobre la roca natural que, retallada, surt en alguns punts. L'aparell dels murs, molt gruixuts, \xc3\xa9s sense desbastar i molt irregular. A la part inferior i les cantonades \xc3\xa9s de considerables dimensions, amb grans blocs toscament desbastats; a la resta dels paraments \xc3\xa9s m\xc3\xa9s petit. A la planta baixa i al primer pis les obertures s\xc3\xb3n poques i molt petites. En el pis superior hi ha una galeria que ocupa tota la fa\xc3\xa7ana i t\xc3\xa9 arades; a l'angle format pels dos cossos de l'edifici amb forma de L existeix un ampli balc\xc3\xb3 de fusta, tot just a la cantonada. La coberta \xc3\xa9s a dues vessants pronunciades."